OpenLLM-France/wikimedia huggingface dataset:
# Murphydium

Murphydium foliatum és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Murphydium.
És un endemisme de Kenya i Somàlia.
Fou descrit per primera vegada per R. Jocqué l'any 1996,

## Referències

* ↑ Platnick, 2011: The world spider catalog 12.0 (American Museum of Natural History).
* ↑ «Gen. Murphydium Jocqué, 1996». . Natural History Museum Bern, 2019. DOI: 10.24436/2.
* ↑ Jocqué, R. «Notes on African Linyphiidae (Araneae) V. Murphydium, a new genus from East-Africa». Bulletin & Annales de la Société Entomologique de Belgique, vol. 132, 1996, pàg. 235–243.

## Enllaços externs

* a ION (anglès)
* Nomenclator Zoologicus (anglès)
# Riu Boyne

El Boyne és un riu a la província de Leinster (Irlanda), el curs del qual recorre 112 quilòmetres. Neix a Trinity Well, Newbury Hall, a la vora de Carbury, Comtat de Kildare, i discorre cap al nord-est travessant el Comtat de Meath fins a desembocar en el mar d'Irlanda a l'altura de Drogheda. És un riu pesquer amb abundant salmó i truita.
Malgrat el seu curt recorregut, el Boyne ha estat important per a la història, l'arqueologia i la mitologia irlandesa. Passa a prop de l'antiga ciutat de Trim, el castell de Trim, i el Pujol de Tara (antiga seu del Gran rei d'Irlanda), Navan, el pujol de Slane, Newgrange, Brú na Bóinne, (llocs d'importància arqueològica), Mellifont Abbey i la ciutat medieval de Drogheda. A la vall del Boyne es troben d'altres monuments històrics i arqueològics com a Loughcrew, Kells, creus celtes, castells i d'altres. La batalla del Boyne va tenir lloc a la vora del riu el 1690.
El riu es coneix des de temps antics. El geògraf grec Ptolemeu va dibuixar un mapa d'Irlanda al segle II que incloïa el Boyne, al qual va anomenar Bovinda, i temps després Giraldus Cambrensis el va anomenar Boandus. Pel que fa a les llegendes, va ser en aquest riu on Fionn Mac Cumhaill va capturar Fiontán, el Salmó del coneixement. Segons F. Dinneen, lexicògraf del gaèlic irlandès, el nom del riu prové de la deessa Boann de la mitologia celta ('reina' o 'deessa'), i «Boyne» és una forma anglicitzada del nom.

## Referències

* ↑ Christian-J. Guyonvarc'h i Françoise Le Roux, Les Druides, Ouest-France Université, coll. « De mémoire d'homme : l'histoire », Rennes, 1986 ISBN 2-85882-920-9 (francès)

## Vegeu també

* Castell de Slane, castell amb vistes al riu Boyne i emplaçament de la batalla del Boyne
* Rius d'Irlanda

## Enllaços externs

* http://www.salmon-ireland.com/salmon-rivers/eastern/river-boyne.jsp Arxivat 2009-10-23 a Wayback Machine.
* A canoeing and kayaking guide to the River Boyne, from Irish Whitewater (anglès)
# Atagí

Atagí (en llatí Attaginus, en grec antic Ἀτταγῖνος) fou un destacat tebà fill de Frinó.
Era cap del partit favorable a l'Imperi Aquemènida, i va entregar la ciutat a Xerxes I de Pèrsia l'any 480 aC, segons diu Pausànies, participant activament en la invasió persa. Va convidar Mardoni i a cinquanta dels homes més principals del seu exèrcit a un banquet poc abans de la batalla de Platea (479 aC). Després de la batalla els grecs van exigir a Atagí l'entrega dels caps perses de la ciutat, i el tebans en principi no els va voler entregar, però després de 20 dies de setge finalment ho van fer. Atagí, tanmateix, es va poder escapar però la seva família va ser detinguda pels tebans i portada davant de Pausànies que generosament els va deixar anar lliurement, segons diu Heròdot.

## Referències

* ↑ Attaginus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 409
# Arsenit

Els arsenits són els òxids d'arsènic que tenen un estat d'oxidació de III+. Rarament apareixen espontàniament a la natura. Tanmateix, es poden produir per síntesi i normalment s'usen industrialment com plaguicides. Històricament han tingut un paper important com pigments verd-blau per la pintura, com el verd de París o el verd de Scheele abans de ser substituïts per compostos menys tòxics.

## Descripció

Els arsenits són compostos químics que contenen un oxoanió arsènic on l'arsènic té un estat d'oxidació +3. IUPAC recomana que els compostos arsenits rebin el nom d'arsenat(III), per exemple orto-arsenit s'anomena trioxidoarsenat(III).
Existeixen 2 àcids arseniosos: l'àcid orto-arseniós i l'àcid meta-arseniós.
Ions arsenit:
* ió dihidrogenoorto-arsenit o dihidrogenoarsenit: H₂AsO₃$^-$
* ió hidrogenoorto-arsenit o hidrogenoarsenit: HAsO₃$^{2-}$
* ió arsenit: AsO₃$^{3-}$
* ió meta-arsenit: AsO₂$^-$

## Jaciments naturals

Localitzacions conegudes de minerals amb arsenit:
* Al complex skarn de manganès a Långban (Suècia
* als substrats polimetàl·lics de Tsumeb a Namíbia.
Els radicals més correntment observats són:
* l'anió AsO₃$^{3-}$ present per exemple a la reinerita (Zn₃(AsO₃)₂).
S'ha observat un anió de diarsenit a la leiteita (Zn[As₂O₄]) et a la paulmooreita Pb[As₂O₅].
Existeixen arsenits més complexos per exemple a la schneiderhöhnita Fe$^{2+}$Fe$^{3+}$₃[As₅O$_{13}$] i la ludlockita PbFe$^{3+}$₄As$_{10}$O$_{22}$ · · .

## Toxicitat

Els arsenits són verins pels animals i els humans i per a la majoria de les plantes.
Per les poques plantes que se sap que són tolerants a l'arsènic, l'arsenit és menys perillós que l'arseniat.

## Referències

* ↑ INRS, 2006 Arsenic et composés minéraux Arxivat 2006-11-26 a Wayback Machine. Fiche établie par les services techniques et médicaux de l'INRS, édition 2006
* ↑ Mindat
* ↑ Handbook of Mineralogy
* ↑ Webmineral
* ↑ Ullrich-Eberius CI, Sanz A, Novacky AJ. 1989. Evaluation of arsenate- and vanadate-associated changes of electrical membrane potential and phosphate transport in Lemna gibba G1. Journal of Experimental Botany 40: 119–128 (Résumé)

## = Bibliografia

* Fiches internationales de sécurité chimique 1213 Arxivat 2016-03-04 a Wayback Machine. - Arsénite de potassium (Métaarsénite de potassium. Arsonate de potassium KAsO2...) avis du comité de révision du PISSC
* Fiches internationales de sécurité chimique 1211 Arxivat 2011-02-18 a Wayback Machine. - Arsénite de cuivre (Orthoarsénite de cuivre. Arsonate de cuivre AsHO3Cu ..).
* Fiches internationales de sécurité chimique 1241 Arxivat 2016-03-04 a Wayback Machine. - Arsénite ferrique Pentahydrate (As2Fe2O6.Fe2O3.5H2O).
* (anglès) Quéméneur M, Cébron A, Billard P, Battaglia-Brunet F, Garrido F, Leyval C, Joulian C. (2010), Population structure and abundance of arsenite-oxidizing bacteria along an arsenic pollution gradient in waters of the upper Isle River Basin, France.; Appl Environ Microbiol. 2010 Jul; 76(13):4566-70. Epub 2010 May 7.
# Teresa Capell Capell

Teresa Capell Capell (Torregrossa, segle XX) és una bioenginyera catalana.
El 1990 va llicenciar-se en farmàcia per la Universitat de Barcelona i el 1994 va obtenir un doctorat en la mateixa disciplina. Va treballar en recerca de biologia molecular al John Innes Centre de Norwich i a Alemanya entre 2002 i 2004. Finalitzada aquesta etapa, va tornar a Lleida per liderar el Departament de Producció Vegetal i Ciència Forestal de la Universitat de Lleida, on va ser professora agregada entre 2009 i 2011 i posteriorment catedràtica. Està especialitzada en els camps de bioenginyeria agrària i vegetal.
El 2020 va ser guardonada amb la Creu de Sant Jordi.

## Referències

* ↑ Dones de llibre: lleidatanes que ens inspiren. Tàrrega: Mosaics, 2019, p. 96. ISBN 9788494915062.
* ↑ SomGarrigues. «La bioenginyera de Torregrossa Teresa Capell, creu de Sant Jordi 2020 | Notícies». [Consulta: 10 març 2020].
* ↑ «Teresa Capell Capell». Agrotrcnio.org. [Consulta: 11 abril 2024].
* ↑ «Teresa Capell Capell». Departament de la Presidència. Generalitat de Catalunya. [Consulta: 11 abril 2024].
# Riu Delaware

El riu Delaware és un riu dels Estats Units que desemboca a la costa atlàntica. Té una longitud de 579 km i drena una superfície de 36.568 km². Discorre o forma frontera pels estats de Nova Jersey, Nova York, Pennsilvània i Delaware.

## Enllaços externs

* Delaware River Basin Commission (anglès)
* Delaware Riverkeeper Network (anglès)
# Aughrim (Galway)

Aughrim (en irlandès Eachroim) és un llogaret d'Irlanda, al comtat de Galway, a la província de Connacht.
El seu lloc en la història està assegurat, ja que va ser aquí que el Marquès de St Ruth va preparar les tropes irlandeses per a la batalla d'Aughrim a la Guerra Guillemita d'Irlanda que va tenir lloc el 12 de juliol de 1691.

## Apel·lació a Txernòbil

Aughrim és la base de l'organització humanitària Sunflowers Chernobyl Appeal que fan treball voluntari a les àrees de Belarús afectades per l'accident de Txernòbil.

## Abats i Bisbes d'Aughrim

* c.500 - Connell d'Aughrim, Bisbe.
* 736 - Flann Aighle, Bisbe.
* 746 - Maelimarchair, Bisbe.
* 782 - Rechtabhra mac Dubbchomar, Abat.
* 809 - Maelduin of Aughrim, Bisbe i Airchinneach (Erenagh)

## Referències

* ↑ Mills, A. D.. A Dictionary of British Place-Names (en anglès). OUP Oxford, 2003. ISBN 0191578479.
* ↑ Hylton, R. (en anglès). Sussex Academic Press, 2013, p. 51. ISBN 1902210794.

## Bibliografia

* Illustrated road book of Ireland, Second Edition, Automobile Association, London (1970)
# Gran Premi Yvonne Reynders

El Gran Premi Yvonne Reynders o Grote Prijs Yvonne Reynders és una cursa femenina de ciclisme d'un dia que es celebra a Bèlgica des de l'any 2022. Està integrada dins el calendari femení de l'UCI com a cursa 1.1 des de 2024, anteriorment 1.2. La primera edició fou anul·lada quan es portaven disputats 39 quilòmetres degut a les fortes pluges. Es disputa anualment pels voltants de Herentals. La primera vencedora fou la neerlandesa Eline Van Rooijen. La cursa porta el nom de l'antiga ciclista campiona del món Yvonne Reynders.

## Palmarès

| Any | Vencedora | Segona | Tercera |
| 2023 | Eline Van Rooijen | Sanne Cant | Kirstie van Haaften |
| 2024 | Scarlett Souren | Evy Kuijpers | Femke Beuling |

## Referències

* ↑ «Grote Prijs Yvonne Reynders stopgezet door hevige regen» (en neerlandès). rtv, 15-08-2022. [Consulta: 19 novembre 2024].
* ↑ «Eline van Rooijen wins the Grote Prijs Yvonne Reynders» (en neerlandès). procyclinguk, 15-08-2023. [Consulta: 19 novembre 2024].

## Enllaços externs

* Gran Premi Yvonne Reynders - Lloc web oficial
# Campionat del Món de motocròs dos temps

El Campionat del Món de motocròs dos temps (oficialment: World Two-Stroke Motocross Championship) és la màxima competició internacional de motocròs per a motocicletes amb motor de dos temps. Es disputa d'ençà de 2010 (l'any en què se celebrà la darrera edició del campionat del món de quatre temps) i el seu guanyador es decideix a una sola prova, disputada sempre als Estats Units (concretament, al circuit de Glen Helen, situat a San Bernardino, Califòrnia).
El campionat no està reconegut per cap federació o estament esportiu internacional, sinó que el convoquen diverses entitats privades. Inicialment l'organitzava l'empresa nord-americana MTA (Motorcycle Tires & Accessories) fins que, a partir de l'edició del 2019, passà a organitzar-lo Wiseco, un conegut fabricant de pistons.

## Historial

Font:
    A 15 de novembre de 2024
| Any | Campió | Motocicleta |
| 2010 | Bobby Garrison | Husqvarna |
| 2011 | Austin Howell | Yamaha |
| 2012 | Michael Leib | Honda |
| 2013 | Sean Collier | Yamaha |
| 2014 | Sean Collier | Yamaha |
| 2015 | Mike Sleeter | KTM |
| 2016 | Mike Alessi | Suzuki |
| 2017 | Ryan Surratt | Honda |
| 2018 | Zach Bell | Husqvarna |
| 2019 | Robbie Wageman | Yamaha |
| 2020 | Mike Alessi | Yamaha |
| 2021 | Robbie Wageman | Yamaha |
| 2022 | Trevor Stewart | Yamaha |
| 2023 | Carson Brown | Yamaha |
| 2024 | Justin Hoeft | Yamaha |

## Referències

* ↑ «MTA World Two-Stroke Championship» (en anglès). dirtbikemagazine.com. Dirt Bike, 04-01-2012. Arxivat de l'original el 10 d'abril 2012. [Consulta: 2 febrer 2013].
* ↑ «2020 Wiseco World Two-Stroke Championship: Mike Alessi is $30,000 richer» (en anglès). motocrossactionmag.com, 10-10-2020. [Consulta: 15 novembre 2021].
* ↑ «Every Champion That Ever Was > World Two-Stroke Champions (2010-2012)» (en anglès). motocrossactionmag.com. Motocross Action, 2013. Arxivat de l'original el 25 d'octubre 2010. [Consulta: 2 febrer 2013].
* ↑ «Video Highlights from the 2013 MTA Two Stroke World Championship» (en anglès). cyclenews.com, 09-04-2013. [Consulta: 15 novembre 2021].
* ↑ «Humo en el Glen: Galería mundial de fotos de dos tiempos MTA» (en castellà). motocrossactionmag.com, 27-03-2016. [Consulta: 15 novembre 2021].
* ↑ «MTA 2-Stroke World Championship» (en anglès). dirtbikemagazine.com, 2016. [Consulta: 15 novembre 2021].
* ↑ «2018 MTA Two-Stroke World Championships» (en anglès). motocrossactionmag.com, 31-03-2018. [Consulta: 15 novembre 2021].
* ↑ «Wiseco 2 Stroke World MX Championships - Glen Helen Raceway» (en anglès). tracksideresults.com, 20-04-2019. [Consulta: 15 novembre 2021].
* ↑ Turner, Jean. «2021 2-Stroke MX World Championship Results» (en anglès). cyclenews.com, 05-04-2021. [Consulta: 15 novembre 2021].
* ↑ Nitzen, Ryan. «2023 Wiseco 2-Stroke World Championship Results» (en anglès). cyclenews.com, 10-04-2023. [Consulta: 15 novembre 2023].
* ↑ «Glen Helen 2024 2-Stroke World Championship Recap» (en anglès). cyclenews.com, 23-04-2024. [Consulta: 15 novembre 2024].

## Enllaços externs

* Web oficial de la MTA Arxivat 2013-02-11 a Wayback Machine. (anglès)
# Riu Nevà

El Neva o Nevà (rus: Нева́, Nevà) és un riu de Rússia, de 74 km de longitud, que va des del llac Làdoga (Ла́дожское о́зеро, Làdojskoie ózero) i, després de passar per l'istme de Carèlia (Каре́льский переше́ек, Karelski pereixéiek) i la ciutat de Sant Petersburg (Санкт-Петербу́рг, Sankt-Peterburg), desemboca al golf de Finlàndia (Фи́нский зали́в, Finski zaliv).
A l'edat mitjana, el riu tenia una gran importància, ja que en ser ample i navegable constituïa un canal de comunicació entre el mar Bàltic i el Volga, cap a l'orient. Va ser l'escenari de la batalla del Nevà (1240). Durant el segle xvi, la desembocadura del Nevà va albergar la fortalesa sueca de Nyen, i un entrant de terra al Làdoga, la fortalesa russa d'Orèixek, després anomenada Schlüsselburg, que més tard canviaria el nom pel de fortalesa de Sant Pere i Sant Pau (Петропавловская крепость, Petropàvlovskaia krépost), el 1703.
Situada a l'illa de la Llebre (Заячий остров, Zàiatxi óstrov), actualment la fortalesa es considera la primera estructura del Sant Petersburg dels nostres dies. El clergue rus Grigori Rasputin es va ofegar en aquest riu el 1916 i també el matemàtic suís Jakob Bernoulli II el 1789.

## Referències

* ↑ «Riu Nevà». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Útkina Datxa
* Monestir d'Alexandre Nevski
* Pont del Palau
# Aulus Postumi Tubert

Aulus Postumi Albí (llatí: Aulus Postumius Tubertus) va ser un magistrat romà. Formava part de la branca dels Tuberts de la gens Postúmia, una antiga família romana d'origen patrici.
Va ser nomenat magister equitum del dictador Mamerc Emili Mamercí l'any 433 aC i ell mateix va ser dictador l'any 431 aC, govern memorable per la gran victòria obtinguda a la batalla del Mont Algidus sobre les forces unides d'eques i volscs, suposadament un 18 de juny. Aquesta batalla va significar que a partir d'aquell moment, s'arribés a un acord amb els eques i es declaressin súbdits de Roma. La tradició diu que el fill del dictador va abandonar el lloc que tenia assignat per anar a lluitar contra l'enemic i en càstig va ser executat per ordre del seu pare, però Titus Livi refusa la veracitat de la història. Al seu retorn a Roma va rebre els honors del triomf.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1180.
# Gran Premi Lucien Van Impe femenina

El Gran Premi Lucien Van Impe femenina o Grote Prijs Lucien Van Impe és una cursa femenina de ciclisme d'un dia que es celebra a Bèlgica des de l'any 2023. Està integrada dins el calendari femení de l'UCI com a cursa 1.2. des de l'any 2024. Es disputa anualment amb sortida de Erpe-Mere i arribada a Aalst. La primera vencedora fou la belga Katrijn De Clercq.

## Palmarès

| Any | Vencedor | Segon | Tercer |
| 2023 | Katrijn De Clercq | Anna van Wersch | Caoimhe O'Brien |
| 2024 | Evy Kuijpers | Anastassia Kalessava | Sofie van Rooijen |

## Referències

* ↑ «Evy Kuijpers (Fenix-Deceuninck) heeft eerste profzege beet in GP Lucien Van Impe» (en neerlandès). wielerflits, 22-08-2024. [Consulta: 20 novembre 2024].
* ↑ «Katrijn De Clercq wint vernieuwde GP Lucien Van Impe» (en neerlandès). tvoost, 24-08-2023. [Consulta: 20 novembre 2024].

## Enllaços externs

* Gran Premi Lucien Van Impe femenina - Lloc web oficial
# Termes de Jurasi

Les Termes de Jurasi estan situades a uns 10 quilòmetres a l'oest de la vila de Putre, a la Regió d'Arica i Parinacota, Xile, a una alçada de 4.100 msnm, sobre el vessant nord-est de la trencada de Jurasi. S'accedeix des de la carretera CH-11 (Arica - Tambo Quemado), per un desviament que recorre uns 3 km.
Estan formades per brolladors naturals d'aigües termals volcàniques, amb temperatures que oscil·len entre els 40 i 50 graus. Compten amb dues piscines, una a l'aire lliure i una altra de formigó, a més de tres pous de fang.

## Referències

* ↑ «El agua caliente de las Termas de Jurasi» (en castellà), 09-11-2018. [Consulta: 24 abril 2020].
* ↑ «Circuitos Andinos - Termas de jurasi». [Consulta: 24 abril 2020].
* ↑ «Termas de Jurasi» (en castellà). [Consulta: 24 abril 2020].
# 4 d'Aquari

4 d'Aquari (4 Aquarii) o CCDM J20514-0537 AB és una estrella variable de tipus espectral F5V. És una estrella blanca de la seqüència principal amb fortes línies H i K de Ca II i té ionitzacions metàl·liques neutres. 4 d'Aquari és aproximadament a 190 anys llum de la Terra i té una magnitud absoluta de 6.48 i la seva velocitat radial negativa indica que l'estrella s'apropa al sistema solar. 4 d'Aquari és un sistema d'estrelles format per 4 components. La component principal A és de magnitud 6,07. La component B és de magnitud 7,6. La component C és de magnitud 12,9, separada per 68,7 segons d'arc d'A i amb un angle de 316 graus. La component D és de magnitud 9,4, separada per 131,3 segons d'arc d'A amb un angle de 329 graus.

## Observació

Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'antàrtida, sent de magnitud 6,1 és al límit de la visibilitat a ull nu. El millor període per a la seva observació és entre els mesos de juny i novembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ James Christy «MK classification of 142 visual binaries» (en anglès). Publications of the Astronomical Society of the Pacific, 10-1969, pàg. 643–646. DOI: 10.1086/128831.
* ↑ Afirmat a: SIMBAD.
* 1 2 3 «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Bartkevičius, A.; Gudas, A. «Kinematics of Hipparcos Visual Binaries. II. Stars with Ground-Based Orbital Solutions». Baltic Astronomy, 11, 2002, pàg. 153–203.(anglès)

## Enllaços externs

* Imatge de 4 Aquarii
# Senaud

Senaud és un municipi francès situat al departament del Jura i a la regió de Borgonya - Franc Comtat. L'any 2007 tenia 49 habitants.

## Demografia
### Població

El 2007 la població de fet de Senaud era de 49 persones. Hi havia 24 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 23 eren l'habitatge principal de la família, 6 eren segones residències i 5 estaven desocupats. Tots els 33 habitatges eren cases. Dels 23 habitatges principals, 17 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 4 tenien dues cambres, 7 en tenien tres, 4 en tenien quatre i 8 en tenien cinc o més. 20 habitatges disposaven pel capbaix d'una plaça de pàrquing. A 7 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Senaud el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 8 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 37 persones, 34 eren actives i 3 eren inactives. De les 34 persones actives 31 estaven ocupades (15 homes i 16 dones) i 3 estaven aturades (1 home i 2 dones). Totes les 3 persones inactives estaven classificades com a «altres inactius».

### Activitats econòmiques

L'any 2000 a Senaud hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Senaud a l'INSEE.
* Évolution et structure de la population Fitxa amb el detall de dades de Senaud a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.